Nors nešiojant įvairias dantų tiesinimo sistemas, galima gydyti dantis, rekomenduojame tai atlikti iki ortodontinio dantų tiesinimo.
Svarbu, jog sudarant dantų gydymo planą, dalyvautų ir gydytojas odontologas – ortodontas. Tam tikrais ortodontinio tiesinimo atvejais tenka šalinti pavienius dantis ir jų neverta gydyti. Kai gydytojas odontologas ir gydytojas odontologas – ortodontas bendradarbiauja, sudaromas optimalus gydymo planas.
Estetinį odontologinį gydymą – estetinį plombavimą, dantų balinimą ar estetinį protezavimą – rekomenduojame planuoti po 6 mėnesių, užbaigus visus dantų tiesinimo etapus.